cyanic-selkie/wikianc huggingface dataset:
Ribeirão Grande
Ribeirão Grande er en kommune i delstaten São Paulo i sørøstregionen av Brasil.
William Arne Hanssen
William Arne Hanssen (født 10. mai 1998) er en norsk fotballspiller som spiller for.
Klubbstatistikk
''Oppdatert per 3. juli 2019.''
Lafourche Parish
Lafourche Parish er et fylke i den amerikanske delstaten Louisiana. Det ligger i de sørøstlige delene av staten og det grenser mot St. James Parish og St. John the Baptist Parish i nord, St. Charles Parish i nordøst, Jefferson Parish i øst, Terrebonne Parish i vest, Assumption Parish i nordvest og mot Mexicogulfen i sør.
Lafourche Parish totale areal er 3 813 km² hvorav 1 004 km² er vann. I 2010 hadde fylket 96,318 innbyggere. Administrasjonssenteret ligger i byen Thibodaux.
Fylkesvei 5026
Frem til 2019 hadde veien betegnelsen fylkesvei 43 (Hordaland).
The Scales of Justice
The Scales of Justice er en amerikansk stumfilm fra 1914, regissert av Thomas N. Heffron.
Handling
Robert Darrow er forelsket i den unge enken Edith Russell Dexter. Men hennes velstående bestefar, dommer Philip Russell, ønsker at hun skal gifte seg med forretningspartneren hans, Walter Elliot, som faktisk driver med økonomiske underslag fra Russells bedrift. Under en hage-fest tror en hushjelp feilaktig at Edith truer Russell.
Den samme kvelden blir dommeren funnet myrdet, og Edith blir umiddelbart hovedmistenkt - frem til den gamle hestetyven Bill Crump blir oppdaget når han forsøker å gjemme seg på eiendommen deres. Senere, når Edith avviser Walter Elliot, ansetter han en privatdetektiv for å plante falske beviser mot henne.
Styrofoam
Styrofoam er et plastmateriale av ekstrudert polystyrenskum. Det brukes til isolasjon og emballasje, og har i utgangspunktet en blå farve, men lages også i andre farver.
Styrofoam er et merkenavn eiet av Dow Chemical Company, men er blitt et degenerert varemerke, særlig på engelsk.
Slaget ved Guetaria
Slaget ved Guetaria er den første franske seieren til sjøs i tidlig moderne tid for en franske krigsflåte. Den nye statsorganiserte flåteorganisasjonen seilte langs den spanske atlanterhavskysten til støtte for den landsbaserte hæren som hadde rykket over grensen inn i nordlige Spania og Baskerland. Den franske invasjonen inn i nordlige Spania støttet av de franske flåtestyrkene som sikret forsyningsruter for de franske styrkene, tok spanjolerne ved overraskelse om våren 1638. I all hast sendt den spanske flåten en mindre eskadre på cirka 12 til 14 skip.
Sjøslaget
Lopez des Hoces dro med eskadren til byen Guetaria ved San Sebastian der han ankret sine skipene i havnen, men de Sourdis oppdaget dette og gikk til angrep på den spanske eskadren i et godt koordinerte angrep med brannskip. Disse franske brannskipene hadde blitt forberedt og mer dødelige enn tidligere at de fleste spanske krigsskipene ble rammet og brent opp den 22. august 1638.
Av alle 12 var 11 totalødelagt med stor tap av liv mens et gikk på grunn. Mellom 1 500 og 4 000 er sagt å ha blitt drept under sjøslaget som mer tok preg av et overfall med ekstreme dødelige våpen der franskmennene led liten tap. Det er et av de få tilintetsgjørelsesslager i historien der en flåtestyrke var regelrett utryddet.
De involverte skipene
Frankrike
Spania
James Steen
James J. Steen (født 19. november 1876, død 25. juni 1949) var en amerikansk vannpolospiller som deltok i OL 1904 i St. Louis.
Andrew Kehoe
Andrew Philip Kehoe (født 1. februar 1872 i Tecumseh i Michigan i USA, død 18. mai 1927 i Bath Township i Michigan) var gjerningsmannen bak den amerikanske Bath School-massakern 1927. Han drepte 45 personer, hovedsakelig barn, og såret 58. Antall døde er det høyeste antall drepte i amerikansk skoles historie.
James Steen
Steen ble olympisk mester i vannpolo under OL 1904 i St. Louis. Han var med på det amerikanske vannpololaget New York Athletic Club som vant vannpoloturneringen. De vant begge sine kamper, de slo Missouri Athletic Club med 5-0 og Chicago Athletic Association med 6-0.
Tettsteder i Finnmark
Dette er en liste over tettsteder i Finnmark slik begrepet er definert av Statistisk sentralbyrå. Per 1. januar 2018 var det 31 tettsteder i fylket, inkludert eventuelle tettsteder som krysser fylkesgrensen.
Rafael Tsjimisjkjan
Tsjimisjkjan ble olympisk mester i vektløfting under sommer-OL 1952 i Helsingfors. Han vant den nest letteste vektklassen, fjærvekt opp til 60 kg, foran sin landsmann Nikolaj Saksonov og Rodney Wilkes fra Trinidad og Tobago. Tsjimisjkjan løftet sammenlagt 337,5 kg, 5,0 kg mer enn sølvmedaljevinneren.
Tsjimisjkjan ble verdensmester i vektløfting i vektklassen fjærvekt to ganger, 1954 i Wien og 1955 i München.
Davis-demningen
Davis-demningen (engelsk: Davis Dam) er en demning med et vannkraftverk som ligger i Coloradoelva i staten Arizona i USA, 70 km nedenfor Hooverdammen, og danner grense til Nevada. Like ved ligger byen Bullhead City. I elveløpet skaper reservoaret vannreserver for det tørre området rundt, og gir elektrisitet til industri og boliger.
Demningen er 60 meter høy, og 490 meter lang. Vannkraftverket har fem turbiner. Det er en installert effekt på 250 MW. Anlegget stod ferdig i 1951.
Ribeirão Pires
Ribeirão Pires er en kommune i delstaten São Paulo i sørøstregionen av Brasil.
1409
Fødsler
René av Anjou, konge av Napoli 1435–1442.
The Servant Girl’s Legacy
The Servant Girl's Legacy er en amerikansk stumfilm fra 1914, regissert av Arthur Hotaling.
Handling
En tjenestejente mottar et telegram, om at hun har mottatt en arv. Men familien hun er ansatt for begynner plutselig å behandle henne mye bedre, og flere unge menn kommer for å fri til henne.
Men senere mottar kvinnen et nytt telegram, som forteller henne at arven hun skal få bare var på 25 dollar. Alle hennes nye «venner» forlater henne like plutselig som de hadde dukket opp - bortsett fra kjæresten Cy.
Revelstoke-demningen
Revelstokedemningen er en demning med vannkraftverk som danner en kunstig innsjø i elven Columbia River i Britisk Columbia, Canada, 5 km nord for byen Revelstoke.
Demningen er 175 meter høy og skaper Revelstokesjøen som er 130 km lang og 1 km bred. Installert kapasitet i vannkraftproduksjonen er 1.843 MW fordelt på 4 turbiner. Det er planer om å utvide kapasiteten med 500 MW, til i alt 2.765 MW effekt. Anlegget var ferdig i 1984. Ovenfor anleggets reservoar finner vi Micademningen, mens Keenleyside-demningen ligger nedenfor, nær grensen mot USA.
Lathrobiini
Utseende
Middelsstore (3 – 10 mm), slanke biller, mer eller mindre sylindrisk kroppsform. De fleste artene er mer eller mindre gul- eller brunaktige, men artene i slekten Paederus er mer fargerike i rødt og metallisk blått. Hodet er ganske stort, gjerne mer eller mindre firkantet, og skilt fra brystskjoldet (pronotum) ved en tydelig, smal "hals". Fasettøynene er vanligvis ganske små og antennene tynne. Antennene er festet under en "hylle" dannet av pannens fremkant. Brystskjoldet (pronotum) er gjerne lengre enn bredt, noen ganger smalere enn hodet. Dekkvingene er omtrent så lange som brystskjoldet, omtrent parallellsidige. Bakkroppen er lang og mer eller mindre sylindrisk, oftest kraftig punktert. Beina er vanligvis ganske korte, og, særlig hos den artsrike slekten Lathrobium, kraftige, tilpasset graving.
Niels Treschow
Niels Treschow (født 5. september 1751 i Drammen, død 22. september 1833 i Christiania ) var en norsk filosof, skolemann og politiker. Han var den første professor i filosofi ved Det Kongelige Frederiks Universitet. Hovedbygningen for Det historisk-filosofiske fakultet ved Universitetet i Oslo bærer i dag hans navn. Han utga i 1828 skriftet Kristendommens ånd som er blitt regnet som hovedverket for den religiøse retning i Norge som kalles fornuftstroen/rasjonalismen. Treschow var sønn av kjøpmann i Drammen (Strømsø), Peter Treschow og Anne Judithe Hegdal. Peters far, kjøpmann i Moss Just Treschow, skal ifølge en ikke verifisert familietradisjon være uekte sønn av Herman Treschow, fra den kjente slekten Treschow (opprinnelig Træskomager). Tilknytningen til denne slekten lar seg ikke bevise.
Politiker
Treschow deltok ved stormannsmøtet på Eidsvoll den 16. februar 1814. Han var medlem av den midlertidige komiteen som ledet kirke- og undervisningsvesenet våren 1814, og møtte på det overordentlige Storting høsten 1814. Samme år ble han utnevnt til statsråd og bestyrte Kirkedepartementet i fire perioder 1814–1816, 1817–1819, 1820–1822 og 1823–1825. Han var også statsråd ved Statsrådsavdelingen i Stockholm.
Frimurer
Niels Treschow var frimurer og de aller fleste Storloger i verden har i de senere år opprettet forskningloger. Den Norske Frimurerordens forskningsloge, som ble opprettet i 2003, bærer navnet Forskningslogen Niels Treschow og holder som regel 2-4 møter hvert år for korresponderende medlemmer.
Utmerkelser
Treschow var medlem av Det Kongelige Norske Videnskabers Selskab, av Kungliga Vetenskapsakademien og Det Kongelige Danske Videnskabernes Selskab. Han ble dekorert med kommandørkors av Nordstjerneordenen, ridderkors av Dannebrogordenen, var ridder av Karl XIIIs orden og innehaver av medaljen for borgerdåd.
Børøyholmen fyrstasjon
Børøyholmen fyrstasjon er et fyr som ligger i Trondheimsleia ved Hestvika nordøst for Hitra i Trøndelag.
Fyret ble opprettet i 1874. I 1970 ble det bygd et nytt 10 m høyt lyktehus i betong like ved og det gamle fyret gikk ut av drift. Husene ble revet i 1973, og bare grunnmuren står igjen.
Steve Williams (caddie)
Steve Williams (født 29. desember 1963) er en newzealandsk caddie som fra 1999 til 2011 arbeidet for Tiger Woods. Etter at Woods byttet caddie i juli 2011, begynte Williams for Adam Scott, og var med på dennes seier i WGC–Bridgestone Invitational i august 2011. Han er New Zealands best betalte idrettsutøver.
Williams begynte som caddie i sin hjemmeklubb da han var seks år gammel. Han hadde 2 i handicap innen han var 13 år gammel.
Williams ble i 2007 utnevnt til medlem av New Zealands fortjenstorden.
Doumen
Doumen (kinesisk: 斗门区; pinyin: Dǒumén Qū) er et bydistrikt i byprefekturet Zhuhai i provinsen Guangdong i Folkerepublikken Kina. Det har et areal på 806 km² og teller 310.000 innbyggere (2003).
Lov om større myndighet for ugifte kvinner
Lov om større myndighet for ugifte kvinner ga fra 1845 kvinner over 25 år myndighet under kurator.
Juridisk historisk bakgrunn
Norske kvinner var ikke umyndige før Christian den IV’s norske lov kom i 1604, som fastsatte at kvinner rådet over pengene sine med sin "vergis forsiun", eller verge. Derimot var denne bestemmelsen underlagt arvebolken, og det er derfor sannsynlig at paragrafen ikke gjaldt for eksempel lønnsinntekt. Kvinners umyndighet ble eksplisitt videreført i Christian den V’s norske lov av 1687, i bok 3, kapittel 19, paragraf 38. Her ble bestemmelsen videre skjerpet inn ved å underlegge kvinnen sin far vergemål, frem til hun får en ektemann eller annen verge. Grunnloven tok ikke stilling til kvinners umyndighet og rettsregelen ble derfor stående uten endringer frem til 1845.
Lovteksten
Lov om større myndighet for ugifte kvinner fastsatte i 1845 følgende:
Lov om Større Myndighed for ugifte Fruentimmer Samt om Ophævelse af Forordningen af 26de October 1804 og Placaten af 14de December 1804."Det er bleven forelagt det nu forsamlede ordentlige Storthings Beslutning af 17de Juni dette aar, saalydende:"«§1. Ugifte Fruentimmer skulle efter det fyldte 25de Aar være myndige under Curator, saaledes som mindreaarige Mandspersoner er bestemt1)."§2. Forordningen af 26de October 1804, angaaende hvad der bør iagttages ved Gjeldsbreve, der udstedes af dem, der ikke ere fuldmyndige og Placaten af 14de December 1804 angaaende Fornyelse af saadanne Gjeldsbreve sættes du af Kraft.» - Thi have Vi antaget og bekræftet, ligesom Vi herved antage og bekræfte denne Beslutning som Lov."1) Kong Christian den Femtis norske lov, bok 3, kapittel 19, §38
Forutsetninger for loven av 1845
I 1845 da loven om utvidet myndighet for ugifte kvinner kom, var dette trolig et resultat av det praktiske behovet for å sysselsette ugifte kvinner, slik at de kunne forsørge seg selv. Loven fulgte tett etter Håndverksloven av 15. juli 1839, og Handelsloven av 8. august 1842, som begge inneholdt flere såkalte «kvinneparagrafer». Disse hjalp nok til å bane vei for denne utvidelsen av ugifte kvinners myndighet, da de ble raskt etterfulgt av 1845-loven. Vi ser deretter at det kommer flere utvidelser i myndighet, med full myndighet til ugifte kvinner og enker i 1863, og full myndighet til gifte kvinner i 1888. I 1888 var således alle norske kvinner myndige igjen
Det første utspring av kvinnekamp ser vi på slutten av 1700-tallet, hvor idéer fra den franske revolusjon; frihet, likhet og brorskap, førte til en ny feministisk tankegang gjennom for eksempel Mary Wollstonecraft, Kvinner hadde tidligere tilhørt privatsfæren, men deltok utover 1800-tallet i økende grad i det offentlige rom. I Norge er særlig Camilla Collett kjent for å ha tatt til ordet for kvinnesaken.
Selv om lovene ga kvinner juridisk frihet de ikke hadde kjent på nesten 300 år, var det fremdeles grunnleggende mangler i myndigheten. For eksempel innebar ikke myndighet, gjennom lovene som kom på 1800-tallet, full kvinnelig stemmerett. Full kvinnelig stemmerett kom i 1913.
Se også
Kvinnebevegelsen
Partido Socialista Unido de Venezuela
Venezuelas forente sosialistparti («Partido Socialista Unido de Venezuela», PSUV) er et demokratisk sosialistisk parti i Venezuela. Partiet oppstod i 2007 etter en sammenslåing av partier og politiske grupperinger som støttet Den bolivariske revolusjonen og den nå avdøde president Hugo Chávez. PSUV er det største venstreorienterte partiet i Latin-Amerika og på den vestlige halvkule. Per 2007 ble medlemstallet anslått å være om lag 5,7 millioner personer.
Om du vill
Om du vill er et musikkalbum utgitt av Larz-Kristerz i september 2009.
Blue Valentine (film)
Blue Valentine er en amerikansk dramakomedie regissert av Derek Cianfrance, og med Ryan Gosling og Michelle Williams i hovedrollene.
Filmen følger livet til et par som går fra forelskelse til ekteskap til skilsmisse. Filmen hopper frem og tilbake i tid mens den følger paret.
Michelle Williams ble nominert til en Oscar for beste kvinnelige hovedrolle for sin tolkning.
Sammendrag
Dean (spilt av Ryan Gosling) er en håpløs romantiker på videregående, og arbeider for et flyttebyrå i Brooklyn. Cindy (spilt av Michelle Williams) er en ambisiøs student som studerer medisin for å bli doktor. Hun slår opp med kjæresten sin Bobby, og senere møter hun Dean ved en tilfeldighet. De begynner å gå på flere stevnemøter, men når Bobby oppdager dette angriper han Dean. Cindy oppdager at hun er gravid, og forteller Dean at han neppe er faren. Hun planlegger en abort, men avbryter planen i aller siste øyeblikk. Dean trøster henne, og forsikrer henne at han ønsker å oppdra barnet sammen med henne. Cindy og Dean velger å gifte seg. Fem år senere bor paret i Pennsylvania sammen med datteren, Frankie. Cindy er sykepleier ved en klinikk hvor sjefen hennes, Dr. Feinberg, tilbyr henne å begynne sammen med ham ved en annen klinikk i nær fremtid. I mellomtiden arbeider Dean med å male hus, men han sliter med alkohol.
En dag blir deres savnede hund funnet død fordi Cindy glemte å låse en port, noe som ytterligere anstrenger parets ekteskap. Til tross for Cindys motvilje, insisterer Dean på en romantisk helg ved et motell for å slappe av og forsøke å gjenopplive forholdet deres. Underveis møter de tilfeldigvis Bobby, noe som forårsaker en påfølgende krangel mellom Cindy og Dean. Ved motellet forsøker Dean gjentatte ganger å forføre Cindy, men hun avviser ham. Frustrert over Deans mangel på ambisjoner har de enda en krangel. Cindy er misfornøyd når Dean spør om hun vil ha et annet barn med ham, og hun låser ham ut av rommet deres. Tidlig neste morgen reiser Cindy til arbeid. Hun tar bilen, og legger igjen en beskjed til Dean.
Rolig Rock’n Roll
Rolig Rock'n Roll er et konsertalbum med De Musikalske Dvergene, utgitt den 7. september 2018.
John-Nhan Tran
John-Nhan Tran (født 6. februar 1966 i Vietnam) er en vietnamesisk-amerikansk katolsk prelat som er utnevnt til hjelpebiskop i Atlanta i USA.
Bakgrunn
Han kom som flyktning sammen med sin familie til USA, til New Orleans i Louisiana. I 1989 htok han bakkalaureat ved Saint Joseph Seminary College i Saint Benedict i Louisiana.Han studerte teologi ved Notre Dame Seminary i New Orleans, og tok der en Master of Divinity (1992).
Prest
Hanble presteviet den 30. mai 1992 fore erkebispedømmet New Orleans. Han var først ksapellan ved Our Lady of Lourdes i Violet (1992-1995), ved Visitation of Our Lady i Marrero (1995-1997), ved Saint Angela Merici i Metairie (1997-1998) og ved Our Lady of Divine Providence i Metairie (1999-2001). Deretter var han sogneprest for Saint Louise de Marillac i Arabi (2001-2003), Saint Bonaventure i Avondale (2003-2007), Saint Joan of Arc i LaPlace (2007-2015) og for Mary, Queen of Heaven i Mandeville (2015-2022).
Bonneville-demningen
Bonneville-demningen er en demning med vannkraftverk som danner en kunstig innsjø i grenseelven Columbia River i delstatene Washington og Oregon i USA, 64 km øst for millionbyen Portland.
De to sammenkoblede demningene er 614 meter lange og skaper Bonnevillesjøen som er 77 km lang. Installert kapasitet i vannkraftproduksjonen er 1.093 MW fordelt på to omtrent like store kraftstasjoner med i alt 20 turbiner.
Anlegget var ferdig i 1937, etter fire års bygging. Et andre kraftverk med dam ble fullført i 1981, etter fem års byggearbeider. I 1993 ble slusen fra 1938 fornyet og gjort større, tilpasset dimensjonene i de ovenforliggende demningene i Columbia-elva.
Birgitte Einarsen
Birgitte Einarsen (født 2. august 1974 i Helgeroa, Larvik) er en norsk musikalartist og sanger.
Utdannelse
Etter å ha gått på Romerike Folkehøgskole begynte hun på Ballettakademin i Göteborg.
Artistkarriere
Som musikalartist har hun blant annet opptrådt i showene My First, My Last, My Everything og Fame på Sentrum Scene i Oslo, Little Shop of Horrors på Chat Noir og en norgesturné med Grease.
Hun deltok i den norske finalen i Melodi Grand Prix i 2003 med låten Good Evening, Europe!, som kom på 3.-plass i superfinalen. I 2006 deltok hun i den norske finalen i Melodi Grand Prix med låten Saturday.
I 2012 deltok hun i vokalistkonkurransen The Voice på TV2.
Dvergkochin
Dvergkochin er en hønserase (urdverg) fra Kina. Denne rasen kom til Europa i 1860. Dvergkochin er en rund og svulmende høne med en fyldig og dunet fjørdrakt. Rasen har blitt videreforedlet siden slutten av 1800-tallet gjennom England og Tyskland. Dvergkochin er en urdverg som det ikke finnes noe klart motstykke til, det finnes riktignok en rase med samme navn, men det er også alt de har til felles sammen med at de stammer fra Kina. Det er en veldig kjent og populær hønserase med kompakt befjæring som er dunrik og myk. Den er en ganske god verper, og har ekstremt god rugelyst. De passer derfor perfekt som fostermødre. De er rolige, behagelige, lette å temme, og de passer perfekt for deg med barn i hagen. De passer derfor veldig godt som kjæledyr, og passer godt for nybegynnere. De har et ganske godt rykte som en god egglegger og kyllingfører. Eggene er lysebrune og veier 30 gram. Hanen veier 850 g. og hønen veier 750 g.
Giovanni III Colonna
Giovanni III Colonna (født 1295 i Roma, død 3. juli 1348 i Avignon) var en av Den katolske kirkes kardinaler.
Han ble kreert kardinal ved konsistoriet 18. desember 1327 av Johannes XXII, og tildelt Sant'Angelo in Pescheria som kardinaldiakonat.
Han deltok ved konklavet i 1334 hvor pave Benedikt XII ble valgt, og senere i 1342 da pave Klemens VI ble valgt. Under dette konklavet ledet han de italienske kardinalene som ønsket at pavestolen skulle vende tilbake til Roma. Samme år ble han leder for prestene i bispedømmet Romas katedral Laterankirken. Han ble også kannik i katedralen i Bayeux i Frankrike og prost i katedralen i Mainz i Tyskland.
Han tilhørte Colonnaslekten og var nevø av Pietro Colonna og sønn av senatoren Stefano Colonna. Han var velutdannet, sannsynligvis også innen rettsvitenskap. Mens andre i slekten gjorde opprør mot paven forble han lojal, og han ble derfor kreert kardinal. Han skrev Pavenes liv fra St. Peter til Bonifatius VIII. Han døde som offer for svartedauden og etter hans død skrev hans venn Petrarca en sonette, Rotta è l'alta Colonna, til hans minne.
Grytastranda
Grytastranda er en bygd med ca. 550 innbyggere på nordsida av Grytafjorden i Ålesund kommune i Møre og Romsdal. Grytastranda strekker seg mellom Hamnsund i vest til Slyngstad i øst og omfatter de opprinnelige matrikkelgårdene Uggedal, Engeset, Gryta, Holmeset, Urkedal, Gjerset, Årset og Krogset i Haram.
Historie
Gårdene på Grytastranda tilhørte Gryta skipreide før 1822.
Området var opprinnelig del av Borgund kommune. 1. januar 1965 ble deler av Borgund kommune (Møre og Romsdal) med 1.191 innbyggere (Hamnsund, Grytastranda, Søvik og Gamlem med øyene vestafor) slått sammen med det meste av Haram og Vatne kommuner til den nye Haram kommune. Fra 2020 er Haram en del av Ålesund kommune.
Grytastranda ligger solvendt og lunt til, og byr dermed på gode gartnerforhold. Her blir det dyrket både tomat, agurk og jordbær.
Grytastranda har lange tradisjoner innen fiske, og er idag et av de områdene fiskerinæringen står sterkest i Haram kommune. Mange moderne linebåter som driv fiske i fjerne farvann hører hjemme her, og de fleste har sine egne kaianlegg og sjøbuer langs stranda. Det finnes også to fiskeforedlingsanlegg på stranda. De fleste som bor på Grytastranda jobber likevel i nabobygdene Søvik og Brattvåg.
Grytastranda har egen barneskole på Gryta med ca. 40 elever, og barnehage på Gjerset.
Matrikkelgården Uggedal er nevt som Wgedall i et diplom datert 16. september 1570
Sogneprest Augustinus Meldal, i Borgund  beskriver fjellene  Grytefieldet som et av det største på fastlandet i sin Innberetning til det Danske Kanselli i 1743.
Idrettslag: Norborg IL
Kirke
Hamnsund kirke er felles for bygdene Gamlem Grytastranda Hamnsund, Søvik, Terøy, Store Kalvøy, Bjørnøy og Torholmen. Tidligere tilhørte også Lorgen på nordsida av Ellingsøya til Hamnsund kirke.
Natur og miljø
Kjepina er freda som naturreservat
Myrsnelle
Myrsnelle, (Equisetum palustre) er en plante arter som tilhører snellefamilien (Equisetopsida). Det er utbredt i kaldere regioner av NordAmerika og Eurasia.
Beskrivelse
Myrsnelle er en flerårig som kan bli mellom 10 og 50 cm - i sjeldne tilfeller opp til en meter. Stengelen kan både være ugrenet og ha femkantede grener, og de nederste kan være grenet på ny. Det første leddet på grenene er kortere enn tannkransen på stengelen de går ut fra. Sporeakset sitter i toppen av stengelen, men kan også sitte på grenspissene. Sporene spres med vinden (Frøspredning) og har fire lange bånd-lignende strukturer.
Økologi
Myrsnellen er grønn fra våren til høsten og lager sporer fra juni til september. Det vokser på fuktige steder og myr i hele landet. Det er funnet i Europa og opp til 1380 meter over havet i Hordaland. Dens utbredelse er synkende.
Giftig
Myrsnellen er giftig for planteetende dyr, men ikke for mennesker. Den inneholder et Tiamin-ødeleggende enzym som kan føre til alvorlig mangel på koordinering hos hester.
Bijayshree Routray
Bijayshree Routray (født 28. juli 1953 i Orissa i India, død 2. juni 2021) var en indisk politiker.
Ribeirão Preto
Ribeirão Preto er en kommune i delstaten São Paulo i sørøstregionen av Brasil.
Bijayshree Routray
Han tilhørte partiet Janata Dal og representerte valgkretsene Basudevpur fra 1990 til 2019 og var også minister i delstatsregjeringen.
Routray døde av covid-19 i en alder av 67 år.
David Hesser
Hesser ble olympisk mester i vannpolo under OL 1904 i St. Louis. Han var med på det amerikanske vannpololaget New York Athletic Club som vant vannpoloturneringen. De vant begge sine kamper, de slo Missouri Athletic Club med 5-0 og  Chicago Athletic Association med 6-0.
Mehdi-Selim Khelifi
Mehdi-Selim Khelifi (født 1. september 1992 i Prades, Pyrénées-Orientales, Frankrike) er en algirsk langrennsløper som bor i Frankrike og trener med en klubb i Pyreneene. Han var eneste deltaker fra Algerie under Vinter-OL 2010 og var følgelig også troppens flaggbærer. Han deltok i 15 km langrenn fristil i Vinter-OL 2010 og ble nr. 84 med tiden 41:38,5, som var 8:02,2 minutter bak vinneren Dario Cologna fra Sveits, som hadde tiden 33:36,3,
Det var en del diskusjon om hans deltakelse, da planen opprinnelig hadde vært å sende en alpinist fra Algerie. Men han klarte ikke å kvalifisere seg, noe Mehdi-Selim Khelifi gjorde gjennom flere testrenn i desember 2009. Delegasjonen besto av Khelifi, hans trener, en lege og Algeries medlem av IOC, som var delegasjonsleder.
Ma Jin
Ma Jin (født 7. mai 1988) er en kinesisk badmintonspiller, som spesialiserer seg i double. Hun deltok under Sommer-OL 2012 i London, der hun tok sølv i mixed double.
Nina Haver-Løseth
Karriere
Nina Løseth, som hun het da, debuterte i verdenscupen i alpint 5. februar 2006 i slalåm i Ofterschwang, og hun tok sine første verdenscuppoeng i Levi 11. mars 2006.
I junior-VM i alpint i 2006 fikk hun bronse i storslalåm. Maria Pietilä-Holmner fra Sverige vant foran Kathrin Triendl. I 2009 fikk hun en ny bronse, denne gangen i slalåm. Denise Feierabend fra Sveits vant, foran Bernadette Schild fra Østerrike.
I VM 2007 i Åre ble hun beste norske kvinne med 30.-plass i storslalåm og tiendeplass i slalåm.
Hun tok sin første verdenscupseier 5. januar 2016 i slalåmrennet i Santa Caterina di Valfurva. Dette var Norges første seier på kvinnesiden siden 2002.
I vinter-OL 2018 i Pyeongchang kjørte Haver-Løseth på det norske laget som tok bronse i lagkonkurransen. De øvrige på laget var Kristin Lysdahl, Maren Skjøld, Sebastian Foss Solevåg, Leif Kristian Nestvold-Haugen og Jonathan Nordbotten. Hun ble nummer seks i slalåm og nummer 15 i storslalåm.
Hun la opp etter sesongen 2019/20. Hun begynte høsten 2020 som ekspertkommentator både i NRK og i TV2.
Niederlauterstein
Niederlauterstein er en «ortsteil» i Marienberg i Erzgebirgskreis i Direktionsbezirk Chemnitz i den sørlige delen av Fristaten Sachsen.
Niederlauterstein var tidligere en selvstendig kommune. Den ble innlemmet i Marienberg den 1. januar 1996.
Karpulijoki
Karpulijoki (nordsamisk: Gárbbojohka, enaresamisk: Kaarbuljuuhâ) er ei elv i Enare og Utsjok kommune i Lappland i Finland. Den renner fra Karpulijärvi til Nikolasjärvi og er en del av Neidenvassdraget.
Elva er 10,3 kilometer lang, eller 19,2 kilometer medregnet tilløpselvene nord for Karpulijärvi. Sideelva Juohkešlaijohka er dog 3,2 km lengre enn hovedelva, så regnet fra Juohkešlaijohkas kilder har vassdraget en lengde på 22,4 kilometer.
Trofim Lomakin
Trofim Fjodorovitsj Lomakin (russisk: Трофим Фёдорович Ломакин; født 2. august 1924 i Altaj, død 13. juni 1973 i Moskva) var en sovjetisk vektløfter som deltok i de olympiske leker 1952 i Helsingfors og 1960 i Roma.
Åtte år senere, under Sommer-OL 1960 i Roma, kom han på andreplass i vektklassen mellomtungvekt bak sin landsmann Arkadi Vorobjov.
Lomakin ble verdensmester i vektløfting to ganger, 1957 i Teheran og 1958 i Stockholm.
Eufemia av Khalkedon
Eufemia (født ca 290 i Khalkedon i Bitynia, død tradisjonelt 16. oktober 303 i Khalkedon) er en kristen helgen og martyr som æres av katolikker og ortodokse. Hennes festdag er den 16 september.
Liv og martyrium
Hennes fødested tilsvarer Kadıköy i Istanbul. Eufemia led martyrdøden under keiser Galerius etter grusom tortur. Så ble hun kastet for ville dyr i Hippodromen i Bysantion. I følge legenden gjorde ikke dyrene henne noe som helst annet enn å slikke hennes sår, og dermed, sier en versjon, ble hun senere henrettet med et sverd i brystet.
Hun avbildes sammen med ville dyr (løver, bjørn og slanger eller gjennomboret med et sverd. Hennes relikvier ble på 600-tallet forsøkt ført i sikkerhet for de fremrykkende perserne til en annen kirke enn før, i Konstantinopel.
Rorbu
Rorbu er en sesongbolig for fiskere, gjerne lokalisert til et fiskevær. Rorbuer var særlig viktige den gang da fisket ble drevet fra åpne båter, og fiskebåten ikke hadde plass til også å brukes som bolig. Til ei rorbu hørte sengeplasser for et båtlag, plass til matlaging og rom for å lagre alt nødvendig av redskap og annet utstyr. Rorbua var plassert på land, men nær ved sjøen. Det var viktig at utstyr kunne løftes rett fra båten og inn i hus.
Rorbuer brukes fremdeles i dag av sjarkfiskere som deltar i Lofotfisket.
Rorbuene i fiskeværa kunne tilhøre fiskerne selv, eller de kunne tilhøre væreieren.
Rorbuer og fiskevær var knyttet til de store regelmessige sesongfiskeriene, først og fremst til fisket etter skrei fra Sunnmøre og nordover. Sildefisket var mer uregelmessig, på den måten at silda tok land ulike steder til ulike tider og dette ga ikke insitament til å bygge rorbuer. Sildefiskerne søkte i større grad ly der det var å finne, eller de hadde et eget fartøy med til overnatting, ei "losjamenta". Dette var gjerne ei gammel skøyte.
Sesongbolig med mange navn
Betegnelsen rorbu er i dag velkjent over hele kysten, langt ut over der begrepet opprinnelig hørte hjemme. Reiselivsfolk har etablert tilbud om rorbuferie på steder langt sør for der rorbuene fantes og stadig eksisterer som kulturminner.
Rorbua blir turistanlegg
I dag tilbys mange steder rorbuferie i «rorbuer» med høy standard, moderniserte eller nybygde, enkeltstående eller samlet i større turistanlegg. Standarden i noen av disse tilsvarer vanlig hotellstandard: Flislagte bad, toalett, kjøkken, peis, flatskjerm. Likheten med de opprinnelige rorbuene er først og fremst beliggenheten og eksteriøret med karakteristisk plassering på peler helt nede i fjæra. Det man ikke lenger trenger å ta hensyn til er havna; at fiskebåter skal kunne legge til og laste og losse fiskeredskaper m.m.
Restskatt
Restskatt er et pengekrav fra skattemyndighetene til en skattyter etter avregning av foregående års skatteoppgjør. Bortimot én million nordmenn får restskatt hvert år. Når forskuddstrekk og annen skatteinnbetaling er mindre enn beregnet skatt, blir krav på differansen sendt til skatteyteren, ved større krav, fordelt på to terminer.
Ved for lite innbetalt skatt for ett kalenderår, må restkatt betales neste høst, slik at totalt innbetalt skatt er det samme som beregnet skatt etter gjennomgang av selvangivelse og opplysninger fra arbeidsgiver og finansinstitusjoner.
For lønnsmottakere blir skattetrekket enten fastsatt som en prosentandel av bruttolønn eller det kan fastsettes som såkalt tabelltrekk. Prosenten eller tabellnummeret er oppgitt på skattekortet som arbeidsgiver mottar fra skattemyndighetene.
For personer med varierende lønnsinntekt fra år til år, er det uhensiktsmessig at skattetrekket blir fastsatt på grunnlag inntekten to år før det aktuelle inntektsåret. Høy inntekt ett år kan gi høy restskatt som må betales i et år med lite inntekt. Skatteytere som vil unngå restskatt kan derfor innbetale tillegg når inntekten er høy for å unngå restskatt.
Hvis du mener noe er feil i skattemeldingen har du muligheten til å sende inn en elektronisk klage til Skatteetaten.
Smygard
Slytherin Zmijozel Slytherin Slytherin Hogwarts houses Slytherin Serpentard Slytherin הוגוורטס Mardekár Zweinstein Slytherin Slytherin Luihuinen Slytherin Hogwarts Binaları
Oreovalgus
Oreovalgus er en slekt av biller som hører til underfamilien gullbasser (Cetoniinae). Disse billene har larver i død ved eller humus, de voksne finnes ofte på blomster.
Levevis
Larven utvikler seg i morken ved. De voksne billene kan finnes på blomster, ofte flere sammen.
Utbredelse
Slekten er utbredt på Borneo.
Englands herrelandslag i fotball i 2018
Englands herrelandslag i fotball kom på 4. plass i VM 2018, etter å ha tapt semifinalen mot Kroatia og bronsefinalen mot Belgia.
Aragua
Delstaten består av sletter, jungellandskap og strender, blant annet Cata og Choroni. Delstaten har Venezuelas første nasjonalpark, Henri Pittier.
Joseph Toal
Joseph Anthony Toal (født 13. oktober 1956 i Roybridge, Inverness-shire) er biskop for Motherwell bispedømme i Skottland, hvor han ble utnevnt 29. april 2014 av pave Frans, etter å ha vært biskop i Argyll and the Isles bispedømme siden 2008.
Han ble innsatt som biskop 23. juni 2014.
Han ble ordinert til prest for Argyll and the Isles bispedømme 10. juli 1980 i St. Columbas katedral i Oban. Etter ordinasjonen hadde han prestetjeneste i Daliburgh og Ardkenneth på South Uist, Campbeltown og Benbecula før han i 1999 tjenestegjorde ved Royal Scots College i Salamanca i Spania.
16. oktober 2008 ble han utnevnt til biskop for Argyll and the Isles bispedømme og innsatt 8. desember, før han i 2014 overtok som biskop for Motherwell.
Ribeirão do Sul
Ribeirão do Sul er en kommune i delstaten São Paulo i sørøstregionen av Brasil.
Brystning
En brystning eller brystningsflate er hoved-kontaktflaten mellom to mekaniske objekter bortsett fra selve gjengene. Et eksempel er det bærende området på et skruehode, som noen ganger også kalles skulder. Brystningsflater brukes som en referanse for å rette opp monteringen, og har et bredt spekter av tekniske anvendelser.
Det skilles mellom forskjellige typer brystningsflater, for eksempel indre og ytre. Noen glidekasser både en indre og ytre brystningsflate.
Andre betydninger
Brystning kan også vise til en type lite rekkverk på altan, balkong eller lignende.
Brystning kan også vise til en type veggdesign.
Luftslottet som sprengtes (film)
Luftslottet som sprengtes (svensk: Luftslottet som sprängdes) er en svensk film fra 2009, regissert av Daniel Alfredson. Den er basert på den prisvinnende romanen med samme navn av den avdøde svenske forfatteren og journalisten Stieg Larsson, tredje bok i hans «Millennium-serie».
Handling
Tempoet skrus opp enda noen hakk i denne tredje, avsluttende og avgjørende delen av Millennium-trilogien. Handlingen fortsetter der Jenta Som Lekte Med Ilden sluttet: Lisbeth Salander ligger hardt skadd på sykehuset etter den blodige kampen mot faren og halvbroren, mens anklagene om trippelmord henger over henne.
Mikael Blomkvist graver på sin side i Salanders skjulte fortid for å komme nærmere sannheten om hvem som står bak forfølgelsen av henne, parallelt med at politiet gjennomfører en hemmelig gransking. De tre elementene flettes elegant sammen fram mot den nervepirrende slutten.
Hans Cappelen (1803–1846)
Hans Blom von Cappelen (født 1803, død 1846) var en norsk godseier og honorær fransk konsularagent i Skien. Han skrev navnet sitt vanligvis som Hans Cappelen.
Utdannelse og virksomhet
I gutteårene fikk han undervisning og bodde i perioder hos prester på prestegårder i Solum og Fiskum. Han fikk deretter opplæring i farens omfattende virksomhet i Skien og foretok lengre utenlandsreiser med språkopplæring i England, Frankrike og Tyskland.
Etter farens død i 1828 overtok han eiendommene og virksomhetene under Gjemsø kloster, bl.a. med jord- og skogbruk i Solum, Solum kirke med tilhørende eiendommer, store skogeeiendommer i Øvre Telemark, flere sagbruk i Skien, skipsrederi og trelasthandel. Han fikk i 1832 ombygd hovedbygningen på Gjemsø kloster, særlig med søyleverandaen i frontsiden mot Skien. Med sin familie hadde han flyttet dit i 1829, fra sin tidligere bolig «Høyergården» i Skien. Han fikk også utvidet hageanleggene på Klosterøya med både prydanlegg og frukttrær i den vestre hagen mot Hjellevannet.
Hans Cappelen fortsatte og utvidet farens virksomhet, bl.a. med skipsbyggeri og flere skip. Han fikk bl.a. bygd og eide barken «Gjemsøe Kloster» samt emigrantskip til USA.
Han var første ordfører i Solum 1838–39 og varaordfører 1843–46, samt medlem i noen kommunale komiteer og den statlige kommisjonen for tømmerdrift i Grenlandsområdet. I 1838 ble han honorær fransk konsularagent for Skien, et verv han hadde til sin død. I 1845 var han vararepresentant til Stortinget fra Bratsberg amt.
HTC P3300
HTC P3300 eller HTC Artemis er en Windows Mobile-basert mobiltelefon (Pocket-PC) som ble produsert av HTC. Den er også solgt under navnene Orange SPV M650, O2 Xda Orbit og T-Mobile MDA Compact III, hvorav sistnevnte ble solgt uten wifi i de fleste land.
Hans Cappelen (1803–1846)
Utdannelse og virksomhet
Hans Cappelen var medstifter og bidragsyter bl.a. med byggematerialer, til det barnehjemmet som Hans og Anne Marie Mikkelsen startet og drev ved «Klostergrinden», Solum. Ved Hans Cappelens død døpte Mikkelsen barnehjemmet til «Hans Cappelens Minde».
HTC P3300
Den ble lansert i oktober 2006, og er HTCs første pocket-PC med GPS.
Hans Cappelen (1803–1846)
Utdannelse og virksomhet
Redaktøren og radikaleren Hans Bagger skrev i nekrolog i avisen «Correspondenten» om Hans Cappelen: «i sin Virksomhed havde han stedse Tanke for den Fattige og Nødlidende, ligesom han var en sjelden Husbond for talrig Arbeidsstok. Hans Død har derfor utbredt almindelig Sorg her i Byen og Egnen.»
Kāraṇḍavyūhasūtraen
Kāraṇḍavyūhasūtraen (tibetansk:  'phags pa] za ma tog bkod pa zhes bya ba theg pa chen po'i mdo; tradisjonell kinesisk: 佛說大乘莊嚴寶王經, pinyin: Fó shuō dàchéng zhuāngyán bǎo wáng jīng, vietnamesisk: Phật Thuyết Đại Thừa Trang Nghiêm Bảo Vương Kinh, Taishō Tripiṭaka 1050) er en tantrisk tekst som priser dydene og kreftene til Avalokiteśvara. Den er spesielt notabel for sin introduksjon av mantraet Om mani padme hum i tibetansk buddhisme.
Hans Cappelen (1803–1846)
Familie
Hans Cappelen var yngste sønn av eidsvollsmannen Didrich von Cappelen (1761–1828), Skien, og annen ektefelle Marie Severine født Blom (1778–1832). Hans Cappelen ble den 26. november 1825 gift med kusinen Benedicte Cappelen (1804–1881), til tross for noe motstand fra faren Didrich. Hans og Benedicte fikk seks barn, bl.a. godseier Didrik Cappelen (1836–1914) og banksjef Hans Cappelen (1842–1924) som begge har mange etterkommere som idag lever i flere land.
Det eksisterer flere portrettmalerier og silhuetter av Hans Cappelen i familiens eie.
Eugenia av Roma
Eugenia av Roma, også Eugenia av Alexandria (født rundt 180 i muligens i Roma; død tradisjonelt angitt som 25. desember 258 i Roma) var en legendarisk kjent martyr, med en popularitet i store deler av Europa.
Hun æres som helgen både av den katolske kirke og de ortodokse kirker; med kalenderminnedager henholdsvis den 25. og den 24. desember. I den armenske apostoliske kirke er minndagen den 23. januar. Hun er medtatt i Legenda aurea («Den gylne legende»).
Navn
Hennes greske navn betyr god + født = av edel byrd.
Liv og legende
Hun ble opfostret av de to brødrene Protus og Hyacinthus, leste apostelen Paulus' brev, og konverterte til kristendommen. For å kunne leve sin tro i klosterets avskilthet, forkledte hun seg som mann og gikk inn i et kloster sammen med sine to fortrolige og lærere, evnukkene Protus og Hyacinthus. Der ble hun døpt sammen med sine ledsagere av biskop Helenus av Heliopolis.
I følge legenden ble hun valgt til abbed i klosteret sitt like etter (hun var fortsatt ikke avslørt som kvinne). Siden hun var kjent for å ha helbredende krefter, ble hun oppsøkt av mange mennesker som søkte hjelp. Da en ung kvinne ble forelsket i den antatte «abbed Eugenius» og ble avvist av ham, ble Eugenia anklaget av henne for påstått utukt med prefekten, en parallell til den bibelske anklagen fra Potifars kone mot Josef. Hun måtte da svare for prefekten, som var hennes egen far. Eugenia åpenbarte seg for ham som hans datter, hvorpå Filip også konverterte til kristendommen. Filip ble deretter avsatt og, ifølge legenden, senere valgt til biskop av de kristne i Alexandria, men myrdet av leiemordere som hans etterfølger som prefekt hadde satt på ham.
Eugenia vendte deretter tilbake til Roma med moren Claudia og med sine følgesvenner Protus og Hyacinthus. Etter at hun skal ha tatt seg av enker i Roma sammen med moren Claudia, henvendte Basilla, en slektning av keiser Valerian, seg til henne og ba om besøk. Ifølge legenden sendte Eugenia deretter følgesvennene sine Protus og Hyacinthus til Basilla for å forkynne troen for henne. Da Basilla ble døpt og i den forbindelse brøt en eksisterende forlovelse, saksøkte den avviste forlover henne for keiseren. Han fikk Basilla, Protus og Hyacinthus arrestert og arresterte også Eugenia som en pådriver sammen med moren Claudia. Sammen med sine følgesvenner ble Eugenia fordømt som kristne, og halshugget.
Resepsjon, historisitet, grav
Den hellige Eugenia livshistorie er sannsynligvis en legendarisk utsmykning av en faktisk attestert martyrdød til en romersk kvinne fra kristenforfølgelsene under keiserne Valerian og Gallienus. Årene 258 eller 262 antas å være dødsårene det står mellom. Biografien er sannsynligvis nært knyttet til en rekke lignende legendariske martyrdomsvitnesbyrd fra samme tid fra Valerians forfølgelse av kristne. Eugenia er nevnt som en hellig martyr av blant andre Avitus av Vienne og Venantius Fortunatus.
Graven til en martyr Eugenia er attestert i Coemeterium Aproniani på Via Latina i Roma. En basilika ble bygget over denne graven, og ble restaurert på 800-tallet av datidige paver, pave Johannes VII og pave Hadrian I. Verken graven eller kirken har overlevd til i dag. Det sies at levninger fra basilikaen vle overført av pave Stefan V til basilikaen Santi XII Apostoli inne i Roma.
Det er en liten landsby nord i Portugal med navnet Santa Eugenia som har en kirke med et maleri av Saint Eugenia kledd som en gutt i romersk antrekk. En lokal legende sier at Eugenia passerte dette området på en nærliggende romervei og gjennom Moure, som ligger i et viktig skjæringspunkt mellom gamle romerveier.
Det er også en grav som dateres fra rundt 1000 e.Kr. i den portugisiske byen Barcelos, høyt på en høyde: Der er det skrevet «St Eugenias grav». Det er mulig at dette er graven til Eugenia.
I løpet av middelalderen ble noen helgener overført fra Roma til perifere deler av Europa av munker. Patrick J. Geary, i sitt verk Furta Sacra (= hellige tyverier), uttaler at ''«den 5. april 838 dukket en munk ved navn Felix opp i Fulda i Tyskland med relikvier av de hellige Cornelius, Callistus, Agapitus, Georgius, Vincentius, Maximus, Cecilia, Eugenia, Digna, Emerita og Columbana».''
Sta. Eugenia-kirker
En rekke katolske kirker er dedisert til den hl. Eugenia, de aller fleste av dem i Frankrike, i Biarritz, Canrdoy; Erloy, Eugénie-les-Bains, Marnes-la-Coquette, Ortaffa, Pontonx-sur-l'Adour, Puisieux-et-Clanlieu, Rilly-sur-Loire, Saillagouse, Sainte-Ouenne, Souanyas, Tresmals d'Elne. Man finner dem også på den iberiske halvøy (Spania, Portugal).
She Stoops to Conquer (1914)
She Stoops to Conquer er en britisk stumfilm fra 1914, regissert av George Loane Tucker.
Eugenia av Roma
Sta. Eugenia-kirker
Den mest sentralt beliggende katolske kirke i Stockholm er Santa Eugenia innenfor en bygårdsfasade ved Kungsträdgården. Men her dreier det seg om en annen katolsk helgen; den hellige Eugenia, abbedisse (700–735) ved klosteret Mont Odile i Alsace.
She Stoops to Conquer (1914)
Handling
En person blir narret til å tro at en velstående manns hjem er et vanlig vertshus.
Arranmore
Arranmore (irsk: Árainn Mhór) er en øy nord på vestkysten av den irske øya Irland. Den er den største bebodde øya i grevskapet Donegal. Øya ligger 4,5 km utenfor Burtonport på fastlandet, og det går ferge herfra daglig gjennom hele året. Befolkningen har hatt en gradvis fallende tendens siden 1990-tallet og ved 2019 utgjorde befolkningen 469 innbyggere. Mesteparten av befolkningen på Arranmore bor på sør- eller østkysten av øya. Den største landsbyen på øya er Leabgarrow. Øya er en del av gaeltacht (et irsktalende område), med de fleste av innbyggerne som snakker ulster-irsk.
Arranmore er også kjent på engelsk som Aran Island, noe som ikke bør forveksles med Aranøyene utenfor Galwaybukten eller den skotske øya Isle of Arran. På irsk ble øya tradisjonelt kalt Árainn; adjektivet mór («stor») ble lagt til ganske nylig. Det ble også noen ganger kalt Árainn Uí Dhomhnaill, «Aran til O'Donnells».
Øya var den første øya uten fastlandsforbindelse i Irland som ble tilknyttet det offentlige strømnettet, de fikk elektrisitet i 1957. Øya var imidlertid blant de siste stedene i Irland som fikk offentlig vannforsyning på 1980-tallet og automatisk telefonsentral på 1990-tallet.
Tilflytting
I 2019 skrev øyboere åpne brev til USA og Australia, og kom med en oppfordring til folk om å vurdere å flytte til øya. De anmodet begge befolkningene til å vurdere den mindre overfylte øya og nyte «tid til å leve». Etter den russiske invasjonen av Ukraina i 2022, ble øya et tilfluktssted for ukrainske flyktninger som ble bosatt i Irland.
Lokalisering
Øya ligger 4,5 km utenfor Burtonport, en liten kystlandsby i regionen The Rosses. Øya betjenes av to fergetjenester, som opererer mellom Arranmore og Burtonport på fastlandet. De to operatørene benytter seg av fartøyer som tidligere er bygget for den skotske fergeoperatøren Caledonian MacBrayne, som frakter både passasjerer, biler og tunge kjøretøyer.
Bosetning
Øyas posisjon nær de atlantiske skipsledene har ført til at en kystvaktstasjon og et fyrtårn plassert på det nordvestligste punktet, og det var også en overvåkingspost der under den andre verdenskrig.
Den faste bosetning er på 469 innbyggere per 2019, men det økes til langt over 1000 i løpet av feriemånedene om sommeren. En stor andel av husene er feriehus og hytter, med både innfødte øyboere og deres etterkommere, så vel som ikke-lokale. På grunn av den gradvise nedgangen i befolkningen begynte de lokale myndighetene i 2019 å prøve å lokke amerikanere og australiere til å flytte til øya. Oppfordringen var særlig rettet til de som har irske aner, men også andre.
Kulturelle forbindelser
Arranmore er vennskapøy med Beaver Island, en øy nord i innsjøen Lake Michigan i USA hvor et stort antall tidligere innbyggere kom etter å ha blitt tvunget vekk fra Arranmore på midten av 1800-tallet. Det er fortsatt i dag en rekke familier på Beaver Island som sporer sine røtter til Arranmore. Et monument over vennskapsøyene er plassert i øyenes hovedreservoar.
Solør videregående skole
Solør videregående skole ble etablert 1. august 2003 som en sammenslåing av de tidligere videregående skolene: Åsnes videregående skole, Våler videregående skole og Sønsterud skogskole. Skolen eies og driftes av Innlandet fylkeskommune.